Porquelainne bleuse d'Aro
L' porquelainne bleuse d'Aro ch'est eune proquelainne foaite aveuc ch' bleu d' cobalt.

Chés sœurs Delemer (Louise, Marguerite, Robertine et pi Constance) ch'étôt des marchandes éd faïence qui décidette d' créer eune fabrique d' porquelainne à Aro in 1770 aveuc Joseph François Boussemart (o Boussemaert), faïencier à Lille . In 1772, chés demoiselles Delemer sont seules propriétaires d'el fabrique qui est transférè au liu dit « Le Retuge d'Etrun ».

Al vont foaire eune tende porquelainne aveuc des bleuses décors. L' tende porquelainne ch'est eune matière artifichielle, ch'est-à-dire, ch'est eune matière foaite d'eune composicion kimique, in étandi qu'el pâte dure ch'est un produit naturel dont l' base ch'est ech kaolin. 

Chés sœurs Delemer ale se sont inspirèes des décors éd Tournai aux chonq boutchets (le "Ronda"), des motifs éd Chantilly dits « à la bérzouillette » et pi du motif dit d' Monsieur de Calonne, pèr référinche à l' djirlande dé fleurs qui décoroait ech jabot éd l’Intendant d’Artoés  .

In 1790, l'fabrique ale freume.

À partir d' 1960, Henri Caudron aveuc sin fiu Louis Caudron, i kminche des études édzeur l' porquelainne d’Aro : couleurs, motifs, … à partir d'chés pièces produites pèr chés sœurs Delemer intre 1770 et 1790.

Maurice Ségard il o travaillé dix-huit ans à la fabrique Caudron et pi par-apré vint innées dins sin atelier. In 2017, Christelle Perrier al o rimplacè Maurice Ségard, dins s' boutique du Bleu d’Arras.

Notes 
 Émile Souilliart, Les porcelaines d’Arras, 1911
 https://www.arraspaysdartois.com/artisans-et-specialites/plongee-dans-le-grand-bleu-darras-avec-christelle-perrier/

Arts